Source: http://www.handbalvolei.ro/zalaul-termina-anul-pe-podium-florin-pera-pleaca-din-nou-neinvins-de-la-craiova-galatiul-a-trecut-si-de-bistrita-csm-roman-succes-clar-in-partida-cu-valcea-braila-n-a-avut-o-misiune-usoara-in-fat/
Timestamp: 2017-09-19 13:36:11+00:00

Document:
Zalăul termină anul pe podium! Florin Pera pleacă din nou neînvins de la Craiova, Galațiul a trecut și de Bistrița! CSM Roman, succes clar în partida cu Vâlcea, Brăila n-a avut o misiune ușoară în fața Cetății Deva | Handbal Volei
Home Handbal feminin Intern Zalăul termină anul pe podium! Florin Pera pleacă din nou neînvins de...
Zalăul termină anul pe podium! Florin Pera pleacă din nou neînvins de la Craiova, Galațiul a trecut și de Bistrița! CSM Roman, succes clar în partida cu Vâlcea, Brăila n-a avut o misiune ușoară în fața Cetății Deva
Miercuri și joi au avut loc ultimele meciuri oficiale ale anului 2016 în Liga Națională de handbal feminin.
În primul meci al etapei, Dunărea Brăila n-a avut o misiune tocmai simplă cu Cetate Deva, ultima clasată. A fost 27-25, într-un meci în care însă brăilencele au lăsat impresia că se gândesc mai mult la returul cu Byasen.
Cu siguranță, surpriza acestui început de sezon este HC Zalău, care a trecut de Măgura Cisnădie, a legat cinci victorii consecutive și a terminat anul pe podium! Astăzi, formația lui Gheorghe Tadici s-a impus cu 24-19 (14-8), după un meci controlat de la cap la coadă.
O altă surpriză poate fi catalogată și CSU Danubius Galați, care a ajuns la patru victorii în cinci etape, după 26-24 cu CSM Bistrița. Victoria este cu atât mai importantă cu cât Daciana Balaban a lipsit, suspendată o etapă după cartonașul roșu de la Cisnădie.
Florin Pera a plecat încă o dată neînvins de la Craiova, chiar dacă a schimbat între timp echipele. ”U” Cluj a scos o remiză în Bănie, 21-21, după ce Cristina Laslo a transformat o aruncare de la șapte metri în ultimele secunde.
CSM Roman nu a avut nicio emoție cu HCM Râmnicu Vâlcea, pe care a învins-o cu 30-22 (18-8). Romașcancele au trei victorii din tot atâtea partide cu Gheorghe Covaciu pe banca tehnică și au ajuns pe locul șase, fiind la patru puncte de locul trei.
Rezultatele complete ale etapei (click pe rezultat pentru marcatoare) și clasamentul Ligii Naționale la finalul lui 2016:
HCM Roman vs HCM Râmnicu Vâlcea
CSU Danubius Galati vs CSM Bistrița
Previous articleSatu Mare adâncește criza Călărașiului! Victorie muncită pentru Vaslui, remiză într-un meci cu mulți nervi la Reșița! CSM București s-a impus la Suceava
Next articleConstanța confirmă încă o dată: victorie clară cu Turda!

References: CSM 
 CSM 
 CSM 

CSM 
 CSM 
 CSM